Oddelek za slovanske jezike in književnosti

v sodelovanju

s Slavističnim društvom Maribor

vabi na predavanje

pisatelja in univerzitetnega profesorja

**dr. Nenada Veličkovića**

z naslovom

**Književnost in vojna,**

ki bo **v** **sredo, 15. oktobra 2025, ob 11. uri**

v predavalnici FF 0.1 na Filozofski fakulteti Univerze v Mariboru.

Srečanje bo vodila doc. dr. Varja Balžalorsky Antić.

Prisrčno vabljeni\_e!

*Nenad Veličković, pisatelj in univerzitetni profesor iz Sarajeva, je že trideset let znan slovenskemu bralstvu. Založba /\*cf. je v prevodih Zoje Skušek, Đurđe Strsoglavec in Aljoše Rovana izdala njegove romane Gostači, Oče moje hčerke, Sahib, 100 Zmaje in Koncerti za oboo. Ob slovenščini so bila njegova dela prevedena tudi v nemščino, italijanščino, makedonščino, angleščino, turščino, bolgarščino, poljščino, slovaščino, litvanščino, madžarščino, ruščino in norveščino. Napisal je več zbirk zgodb in gledaliških predstav za otroke, njegova monodrama Sahib v režiji Ivane Djilas in izvedbi Branka Završana pa je bila nekaj let na sporedu v ljubljanskem hotelu Union. Kot univerzitetni profesor raziskuje indoktrinacijo v šolah ter nacionalizem pri pouku književnosti.*